open-index/open-wikipedia-markdown huggingface dataset:
Froskemunner

* *[[Batrachostomus]]*
* *[[Podargus]]*
* *[[Rigidipenna]]*

**Froskemunner** (Podargidae) er en familie med små til halvstore nattaktive fugler i ordenen Caprimulgiformes (nattravnfugler). Familien består av 14 arter (27 taxa) fordelt i tre slekter.

## Taksonomi
De fleste har akseptert at froskemunner hører til i Caprimulgiformes, men det er ikke like stor enighet om familiens slektsforhold til andre arter. Likeledes er den interne systematikken i familien kontroversiell. Det er generell aksept for tre slekter.

## Beskrivelse
Froskemunner måler cirka 19–60 cm og har staute kropper med stort hode, store øyne og et lite, men bredt og meget kraftig kroket nebb. Lemmene er korte. Fjærdrakten er hovedsakelig mosegrønn og grå i forskjellige nyanser, med små (ofte prikkvise) innslag av hvitt.

De fleste froskemunner er skogsfugler, men en art har adoptert åpne habitat med trær. Mest tilknyttet skog er artene i slekten *Batrachostomus*, selv om sundafroskemunnen (*B. cornutus*) trives best i skogkanter og sekundærskog. Artene er insektetere.

## Inndeling
Inndelingen er i henhold til Handbook of the Birds of the World Alive. Navn i parentes er ikke offisielle navn.

* Podargidae, froskemunner
** *[[Rigidipenna]]*, endemisk for Salomonøyene
*** *R. inexpectata*, (solomonfroskemunn, monotypisk)
** *[[Podargus]]*, utbredt i Papua-Australia
*** *P. ocellatus, [[marmorfroskemunn]]
*** *P. papuensis, kjempefroskemunn
*** *P. strigoides, [[uglefroskemunn]]
** *Batrachostomus*, utbredt i [[Sørøst-Asia]] ([[Indomalayiske sone|Indo-Malaysia]])
*** *B. auritus*, [[kurrefroskemunn]]
*** *B. harterti*, [[dulitfroskemunn]]
*** *B. septimus*, [[bandolærfroskemunn]]
*** *B. stellatus*, [[stjernefroskemunn]]
*** *B. moniliger*, [[singaleserfroskemunn]]
*** *B. hodgsoni*, [[burmafroskemunn]]
*** *B. poliolophus*, [[sumatrafroskemunn]]
*** *B. mixtus*, ([[borneofroskemunn]])
*** *B. javensis*, [[javafroskemunn]]
*** *B. cornutus'', sundafroskemunn

## Referanser




## Eksterne lenker
*
Stranda og Sykkylven Billag

**Stranda og Sykkylven Billag A/S** (SSB) var et rutebilselskap med hovedkontor i Sykkylven i Møre og Romsdal. Selskapet ble stiftet i 1938. 

## Oppstart
Stranda og Sykkylven Billag overtok og videreførte rutedriften fra flere mindre selskaper i Stranda og Sykkylven. Det var fullføring av veien mellom Stranda og Sykkylven som skapte grunnlaget for selskapet. Tidligere var ferjesambandet Magerholm-Sykkylven åpnet, og dermed lå alt til rette for gjennomgående bilruter Stranda-Ålesund. 

SSB hadde lokalruter i Stranda og Sykkylven og person- og godsruter til Ålesund. Selskapet opprettet også godsruter direkte til Åndalsnes i 1955 (samtrafikk m/ jernbanen) og til Trondheim i 1964. 

I 1962 ble veien Stranda-Hellesylt åpnet, og rutene Ålesund-Stranda ble forlenget til Hellesylt. Det ble samkjøring med Nordfjord og Sunnmøre Billag i Hellesylt, med ruter til Stryn, Loen, Olden og videre sørover i Sogn og Fjordane. 

## Videre utvikling

I 1978 hadde SSB 61 ansatte, og vognparken bestod av 25 busser, 25 lastebiler og 17 tilhengere.

Turkjøring og reiseliv ble et voksende område utover 1980-tallet. Det ble satset på bussturisme i samarbeid med Mørebil og Storfjord Rutebilar.

Utover 1990-tallet ble det tettere samarbeid om ekspressruter, og bussene gikk gjennomgående Ålesund-Stryn (NOR-WAY Bussekspress).

I 1978 hadde SSB 61 ansatte, og vognparken bestod av 25 busser, 25 lastebiler og 17 tilhengere.

SSB hadde verksted både i Sykkylven og Stranda. 

## Sluttfasen for selskapet
På 1990-tallet skjedde det store strukturendringer i rutebilbransjen, og det omfattet også SSB. I februar 1996 ble selskapet overtatt av Mørebil, der Møre og Romsdals Fylkesbåtar (MRF) hadde blitt hovedaksjonær 2-3 måneder i forveien. Det fortsatte med oppkjøp av Storfjord Rutebilar i april 1996, og av Sørøy Buss i oktober 1996. Fra 1998 ble det full sammenslutning mellom de fire selskapene, med MRF som hovedaksjonær, og under navnet Mørebil AS. Hovedkontoret ble lagt til Furene i Volda.
## Referanser


## Litteratur
* Aurdal, A. W. (1988). Bussen og bygda : A/S Stranda og Sykkylven billag 50 år. Sykkylven: Billaget
* Innstilling om rutebilstrukturen i Møre og Romsdal : fra en komite nedsatt av fylkesutvalget 5. desember 1970 : innstillingen er avgitt 16. november 1973 : Vedlegg til innstilling fra Rutebilkomiteen i Møre og Romsdal : oversikt over de enkelte rutebilselskap i fylket. (1973). Molde: Fylkesutvalget.
* Ottesen, H., Hjermann, L., Høsteng, A. K., Vollstad, K., Haugen, K. R., & Skudal, S. (2001). Rutebilnæring under omstilling 1965-2000. Molde: TL Møre og Romsdal.
Arild Huitfeldt (brukseier)

**Arild Huitfeldt** (født 5. april 1929, død 31. januar 2011) var en norsk brukseier og politiker (H). Han var Klæbus ordfører fra 1980 til 1983.

Han var sønn av brukseier Tønne Huitfeldt og hustru Esther Middelthon. Faren nedstammet fra major A.C. Huitfeldt, mens moren kom fra en kjøpmannsslekt som datter av statsråd og stortingsmann Cornelius Middelthon. Arild Huitfeldt giftet seg i 1956 med Marit Johansen. Han hadde handelsgymnas og jord- og skogbruksutdannelse. Han overtok i 1953 som brukseier på Moen gård i Klæbu, og overdro den i 1998 til sønnen og svigerdatteren, Tønne og Anne Huitfeldt. Ved siden av gårdsdriften var han tillitsvalgt i jord- og skogbrukets organisasjoner.

## Referanser
Jim Chapin

**James Forbes Chapin** (uttales *sjay-pin*) (1919–2009) var en amerikansk jazzmusiker (trommeslager) som er kjent for sin popularisering av musikk, herunder moellermetoden. 

Særlig kjente er hans utgivelser *Advanced Techniques for the Modern Drummer, Vol. I,* og *Advanced Techniques for the Modern Drummer, Vol. II*. Han sto bak en rekke album om jazztrommespill, herunder den doble CD-utgivelsen  *Jim Chapin: Songs, Solos, Stories* (Vols. 1 and 2). I 2011 ble han, etter sin død, tatt opp i Modern Drummer Hall of Fame.

Chapin begynte ikke å spile trommer før han var 18 år, etter å ha blitt inspirert av den kjente trommeslageren Gene Krupa. Han forlot da College of William and Mary tidlig i 1938, og ble elev av Ben Silver og Sanford A. Moeller (som Krupa tidligere hadde vært elev av), som også utviklet Moellermetoden, og allerede etter to år spilte han med Krupa på verdensutstillingen i New York i 1939.

Han var sønn av billedkunstneren James Ormsbee Chapin, og far til folkrock-artisten Harry Chapin.

Han ble i 1994 hedret for sine bidrag til musikk og formidling, med American Eagle Award, presentert av National Music Council i Washington og «lifetime achievement award» fra Berklee College of Music i Boston. I 1995 ble han tatt opp i æresgalleriet knyttet til Percussive Arts Society.

Jim Chapin døde 3. juli 2009 i Fort Myers i Florida, få uker før han fylte 90 år, av asfyksi.

## Referanser


## Eksterne lenker
* 
* 
*  Artikkel om Jim Chapin på Drummerworld
*  Artikkel om Jim Chapin i the Drum! Magazine
*  Jim Chapin - minneartikkel - Drummer Cafe
Atlantic Auto

**Atlantic Auto AS** er et rutebilselskap med hovedkontor i Elnesvågen, Fræna kommune, Møre og Romsdal. Selskapet startet sin virksomhet 1. juli 1980.

## Forhistorie
Rutebiltrafikken i Fræna kommune har historie tilbake til mellomkrigsårene. Det ble opprettet ruter for passasjer-, post- og godstrafikk til Molde. Gjennom flere tiår gikk flere av rutene parallelt mellom Elnesvågen og Molde. Det var tale om fem mindre familieselskaper:

* Bud Auto A/S (familien Viken)
* Farstad Auto (familien Farstad)
* Frænaruta (familien Brudeset)
* Hustad Auto (familien Sunde)
* Julsundruta (familien Sandhaug)

Julsundruta hadde ruter i Søre Fræna og kjørte om Julsundet på vei til Molde. De fire andre kjørte samme strekning Elnesvågen - Molde, men fra 1950 hadde Farstad Auto og Hustad Auto avtale om samkjøring av sine ruter. På 1970-tallet hadde flere av selskapene også aktivitet utenom rutekjøring siden de drev en del godstrafikk, først og fremst langtransport innen- og utenlands.

## Sammenslutning i 1980
På slutten av 1970-tallet ble det opprettet et visst samarbeid mellom selskapene under navnet Ytre Romsdal Billag AS. Blant annet ble nye busser herettr lakkert i samme farger. Fra 1. juli 1980 ble det derimot full fusjon mellom selskapene. De fleste eierne ble med som aksjonærer i det nye selskapet. Nytt navn ble Atlantic Auto og hovedkontoret ble lagt til Elnesvågen. Verksted ble ved Bud Auto sitt anlegg i Bud, og garasjene fra de tidligere selskapene ble fortsatt stasjoneringssted for bussene.

Etter fusjonen omfattet det nye selskapet 60 medarbeidere, 42 på heltid, 12 reservesjåfører og 6 deltidsansatte. Vognparken omfattet 34 busser, 20 godsvogner for lokal- og langtransport, og 6 vogntog for trafikk på kontinentet og Skandinavia.

## Virksomhet
Atlantic Auto ble navnet på selskapet som tok seg av bussrutene, og i tillegg ble det mye turkjøring og gjennom flere år også drevet reisebyrå. Det var fortsatt mye godstrafikk, både i og utenfor rute. Det var Atlantic Transport som tok seg av dette, og dessuten spedisjonsfirmaet Atlantico. 

## Bussanbud
Atlantic Auto sine bussruter ble høsten 2015 lagt på anbudskonkurranse. Selskapet tapte i konkurransen om dette, og fra 1. januar 2017 ble bussrutene overtatt av Boreal Buss.

## Referanser


## Litteratur
* Innstilling om rutebilstrukturen i Møre og Romsdal : fra en komite nedsatt av fylkesutvalget 5. desember 1970 : innstillingen er avgitt 16. november 1973 (1973). Molde: Fylkesutvalget.
* Ottesen, H., Hjermann, L., Høsteng, A. K., Vollstad, K., Haugen, K. R., & Skudal, S. (2001). Rutebilnæring under omstilling 1965-2000. Molde: TL Møre og Romsdal.
Smashburger

**Smashburger** er en amerikansk kjede av restauranter som selger hamburgere og annen mat innen kategorien «*fast casual*» («hurtig uformell»), en mellomting mellom hurtigmatrestauranter og formelle restauranter.

Kjeden består av over 300 restauranter (noen på franchise) i 32 delstater og 5 land. Selskapet ble grunnlagt i Denver i Colorado i 2007 av Tom Ryan, Rick Schaden og private equity-firmaet Consumer Capital Partners. Smashburger selgere hamburgere, kyllingsandwicher, salater og milkshake.

## Mat

Smashburger (8738364633).jpg|En hamburger fra Smashburger
Smashburger BBQ bacon cheddar burger with deep-fried onions (1).jpg|Smashburger BBQ bacon cheddar burger med frityrstekt løk
Smashburger (8738373589).jpg
Oreo Milkshake at Smashburger.jpg|Oreo-milkshake


## Referanser


## Eksterne lenker
* Nettsted
Liu Wei-ting

**Liu Wei-ting** (født 6. januar 1995) er en taiwansk taekwondoutøver. Han har ingen større internasjonale titler og hans beste resultat i verdensmesterskapet i taekwondo er en fjerdeplass.

Under Sommer-OL 2020 i Tokyo ble han utslått i første runde.

## Eksterne lenker
*
Busstasjon

En **busstasjon**, også omtalt som **bussterminal** eller **rutebilstasjon**, er et trafikalt knutepunkt for å tilby de reisende overgang mellom ulike bussruter og i blant andre former for kollektivtransport ved at de er samlokalisert med for eksempel en jernbanestasjon, hurtigbåtkai eller drosjesentral. Begrepet *bussterminal* brukes gjerne om større busstasjoner der mange linjer starter eller slutter (en *terminus*), sånn som Oslo bussterminal. Tidligere var *rutebilstasjon* det mest brukte begrepet, da rutebusser i stor grad ble omtalt som rutebiler. Busstasjoner blir enkelte plasser også omtalt som *kollektivterminal*, *trafikkterminal* eller skysstasjon.

Busstasjoner har som regel flere fasiliteter enn en vanlig bussholdeplass. Det mest vanlige er sammenhengende tak over et større venteområde, informasjonssytem med høyttaleropprop, toaletter og innendørs venterom. Man kan også mange steder finne oppbevaringsbokser, kiosk, billettsalg, og enkelte steder kan busstasjonen være samlokalisert med en restaurant, en vanlig matbutikk eller et helt kjøpesenter. Noen steder håndteres det også gods, alt fra mindre brev og pakker og opp til stykkgods i områder trafikkert av kombibusser eller lignende.

## Referanser
Gauldal seilflyklubb

**Gauldal Seilflyklubb** er en flyklubb som ble stiftet i 1995, og benytter Ler flyplass som sin hovedbase.

Klubben fløy i starten med innleide fly, og har hatt skoletilatelse siden starten. I 1998 anskaffet klubben et selvstartende seilfly, en PIK-20E. I 2000 ble seilflyklubben en ren motorseilflyklubb, da en Scheibe Falke SF-25C ble siste tilskudd til flyparken. Siden den gang har klubben variert i medlemsmengde og antall operative fly. Per 2016 har klubben ca. 45 medlemmer, hvorav 20 aktive seilflygere. 

Gauldal Seilflyklubb har egen seilflyskole godkjent av Norges Luftsportsforbund for utdanning av sine medlemmer. Klubben har for tiden fire instruktører, og en skolesjef.

Seilflyklubben har eget lokale på Ler flyplass, og leier plass i flyplassens hangar. 

I 2016 har klubben to motorseilfly: LN-GAW L-13 SL Vivat og LN-GAT Scheibe SF-28A Tandemfalke.

## Eksterne lenker
*gauldalseilfly.nlf.no
Jyrki Järvi

**Jyrki Heikki Järvi** (født 7. februar 1966 i Helsingfors) er en finsk seiler og olympisk mester. Han vant gull i 49er klassen sammen med Thomas Johanson under OL i Sydney i 2000.

## OL-medaljer
* 2000  Sydney -  **Gull** i 49er sammen med Thomas Johanson 

## Eksterne lenker
*
Sanna Stén

**Sanna Stén** (født 20. mai 1977 i Lojo) er en finsk roer som spesialiserer seg i toerbåt. Hun representerte Finland under Sommer-OL 2008 i Beijing, der hun tok sølv i dobbeltsculler, lettvekt.

## Referanser


## Eksterne lenker
*
Marko Yli-Hannuksela

**Marko Yli-Hannuksela** (født 21. desember 1973 i Ilmola) er en finsk bryter og olympisk medaljevinner i gresk-romersk bryting, weltervekt. Ukkola tok først tok bronse under Sommer-OL 2000 i Sydney og fulgte opp med sølv under Sommer-OL 2004 i Aten fire år senere.

Han la opp i august 2008 etter å ha mislykket å kvalifisere seg til Sommer-OL 2008 i Beijing.

## OL-medaljer
* 2004  Aten -  **Sølv** i gresk-romersk bryting, weltervekt 
* 2000  Sydney -  **Bronse** i gresk-romersk bryting, weltervekt 

## Eksterne lenker
*
Marko Asell

**Marko Asell** (født 8. mai 1970 i Ylöjärvi) er en finsk tidligere bryter og senere politiker.

Ukkola tok olympisk sølvmedalje under Sommer-OL 2004 i Atlanta i gresk-romersk bryting, weltervekt.

Som politiker var han en del av Finlands riksdag fra 2007 til 2011.

## OL-medaljer
* 1996  Atlanta -  **Sølv** i gresk-romersk bryting, weltervekt 

## Referanser


## Eksterne lenker
* 
*
Neel Sethi

**Neel Sethi** (født 2003) er en amerikansk skuespiller. Han er kjent for sin rolle som Mowgli i Disneys animasjonsfilm *[[Jungelboken (2016)|The Jungle Book]]* fra 2016.

## Referanser




## Eksterne lenker
*
Tapio Sipilä

**Tapio Olavi «Tapsa» Sipilä** (født 26. november 1958 i Kiminge) er en finsk bryter og olympisk medaljør i gresk-romersk bryting, lettvekt. Sipilä deltok i tre olympiske leker, tok sølv under Sommer-OL 1984 i Los Angeles og bronse under Sommer-OL 1988 i Seoul.

## OL-medaljer
* 1984  Los Angeles -  **Sølv** i gresk-romersk bryting, lettvekt 
* 1988  Seoul -  **Bronse** i gresk-romersk bryting, lettvekt 

## VM-medaljer
Sipilä tok en sølvmedalje under Verdensmesterskapet i bryting i Oslo i 1981, fulgte opp med gullmedalje i Kiev to år senere og et nytt sølv i 1986 i Budapest.

## Eksterne lenker
*
Jukka Rauhala

**Jukka Matti Rauhala** (født 1. mars 1959 i Muurame) er en finsk bryter og olympisk bronsemedaljør fra Sommer-OL 1984 i Los Angeles i fristil-bryting, lettvekt.

## OL-medaljer
* 1984  Los Angeles -  **Bronse** i fristil-bryting, lettvekt 

## Eksterne lenker
*
Pertti Ukkola

**Pertti Ukkola** (født 10. august 1950 i Sodankylä) er en finsk bryter og olympisk mester i gresk-romersk bryting. Ukkola deltok i tre olympiske leker og tok gull under Sommer-OL 1976 i Montréal i gresk-romersk bryting, bantamvekt.

## OL-medaljer
* 1976  Montréal -  **Gull** i gresk-romersk bryting, bantamvekt 

## Referanser


## Eksterne lenker
*
Mikko Huhtala

**Mikko Huhtala** (født 30. mars 1952 i Lappo) er en finsk bryter og olympisk bronsemedaljør fra Sommer-OL 1980 i Moskva i gresk-romersk bryting, weltervekt.

## OL-medaljer
* 1980  Moskva -  **Bronse** i gresk-romersk bryting, weltervekt 

## Eksterne lenker
*
Rio Grande (Ildlandet)

**Rio Grande** er en by helt sør i Argentina, på Storøya i Ildlandet. Rio Grande hadde over 67&nbsp;000 innbyggere i 2010, og er med det den største byen på Ildlandet. Byen blir regnet som den industrielle hovedstaden i provinsen Tierra del Fuego.

## Historie
Byen tok form på slutten av 1800-tallet, da sauebønder begynte  å slå seg ned på denne delen av Storøya.  Her ved elveosen av elven Rio Grande var det både gode beitemarker, godt drikkevann og fri tilgang til kysten. Offisielt ble byen grunnlagt den 11. juli 1921. Myndighetene ønsket på den tiden å gjøre Rio Grande til et jordbruksentrum.

Den første tiden ble landet delt mellom noen få familier med store eiendommer. Dette endret seg i 1925, da det kom en ny jordbruksreform. Nå ble storfedrift den viktigste økonomiske aktiviteten i området. 

Folketallet har vokst raskt i byen siden 1980-tallet. Det kommer av at myndighetene har gitt gunstige skatteforhold for innbyggerne i Rio Grande for å støtte opp om mer industri. Det har dukket opp mange industrielle virksomheter her, særlig produsenter av elektronisk utstyr, som bærbare PC-er. Frem til 2006 ble disse varene alltid importert til Argentina, men i 2010 ble 42 % av varemarkene dekket av virksomheter fra Rio Grande og Vicente López. Lønnsnivået i byen er også relativt høyt, noe som tiltrekker seg mange industriarbeidere fra Argentina og andre søramerikanske land. 

Byen har internasjonal flyplass.

## Se også
* For elven, Grande (elv i Argentina)
* For andre elver og steder som heter Rio Grande, se pekersiden  Rio Grande (andre betydninger)
ROSA Desktop

**ROSA Desktop** er en russisk Linuxdistribusjon som er basert på Mandriva. Distribusjonen benytter en høyt tilpasset utgave av skrivebordsmiljøet KDE, og finnes også i utgaver med GNOME og LXDE. Distribusjonens hensikt er å være brukervennlig.

ROSA Enterprise Server er en avansert utgave av distribusjonen, som er basert på Red Hat Enterprise Linux.

Første versjon ble lansert 21. desember 2011. Siste versjon er R7 og ble lansert 25. januar 2016.

## Eksterne lenker
* ROSA ved DistroWatch
Ikkje legg på

***Ikkje legg på*** er et musikkalbum med Ketil Stokkan. Albumet ble utgitt 1. mars 2014 og inneholdt en blanding av nye sanger og nyinnspilling av gamle sanger.
## Sporliste
# «Vent, ikkje legg på» (Ketil Stokkan)
# «Ta det med ro» (Ketil Stokkan)
# «Glir førrbi» (Silseth/Tøien/Stokkan)
# «Du e'kje her» (Ketil Stokkan)
# «Evig ung» (Ketil Stokkan)
# «Fanden danser» (Ketil Stokkan)
# «Lang vei å gå» (Ketil Stokkan)
# «Hvil under stjerna» (Tore Hansen)
# «Ring en lege» (Ketil Stokkan)
## Medvirkende
### Musikere
(ufullført)
* Ketil Stokkan - sang, gitarer, låtskriver, produsent
* Svein Dag Hauge - gitarer, synth, programmering, miksing, kor, mastering
* Skjalg Raaen - steelgitar 
* Oddbjørn Mikkelsen - bass
* Ida Nordgård - bass, kor
* Bjørn Dølvik Johansen - piano, orgel
* Håvard Hotvedt - piano, diverse stryk.
* Geir Langslet - trekkspill
* Jarle Måløy - trommer, perkusjon
* Espen Høgmo - trommer 
* Susanne Lundeng - fele
### Øvrige
* Morten Lund - mastering

## Eksterne lenker
* Ikkje legg på
Linux Deepin

**Linux Deepin** er en Linuxdistribusjon som er basert på Debian. Inntil versjon 15 var den basert på Ubuntu. Distribusjonen legger vekt på å sørge for et elegant, brukervennlig og stabilt operativsystem.

Den benytter sitt egetutviklede skrivebordsmiljø, kalt Deepin Desktop Environment (DDE) som er utviklet ved hjelp av Qt.

Første versjon ble lansert 25. september 2006.
## Referanser


## Eksterne lenker
* 
* deepin hos DistroWatch
Ketil Stokkan Vol. 1: From L2C

***Ketil Stokkan Vol. 1: From L2C*** er et musikkalbum med Ketil Stokkan. Albumet ble utgitt digitalt 1. september 2014 og inneholdt konsertopptak som ikke var blitt utgitt før.
## Sporliste
# «Mercury Blues» (K.C. Douglas/Bob Geddins), (live Haugesund 2. oktober 1993)
# «She Loves My Automobile» (Billy Gibbons/Dusty Hill/Frank Beard), (live Haugesund 2. oktober 1993)
# «The Stealer» (Paul Rodgers/Paul Kossoff), (live Haugesund 2. oktober 1993)
# «40 Days» (McKinley Morganfield), (live Bergen 29. mai 1993)
# «Roll Me Over» (Elkie Brooks), (live Haugesund 2. oktober 1993)
# «Youngblood» (Jerry Leiber/Mike Stoller/Doc Pomus), (live Haugesund 2. oktober 1993)
# «Little Wing» (Jimi Hendrix), (live Haugesund 2. oktober 1993)
# «Good Clean Fun» (Gregg Allman/Dickey Betts), (live Haugesund 2. oktober 1993)
# «Messin' with the Kid» (Junior Wells), (live Harstad 24. juni 1993)
# «Red House» (Jimi Hendrix), (live Harstad 24. juni 1993)

## Medvirkende
### Musikere
* Ketil Stokkan - sang, gitarer, produsent
* Steinar Eikum - bass, kor, produsent
* Geir Nordheim - trommer, kor, produsent
Dialogboks

En **dialogboks** er et vindu i et grafisk brukergrensesnitt som inneholder spørsmål, innstillinger eller informasjon som brukeren må besvare, bekrefte eller aktivt avbryte. En dialogboks kan eksempelvis inneholde en feilmelding.
Fire jådd

***Fire jådd*** er et musikkalbum med Liv Mylius, Tor Brovold og Four Jets. Albumet ble utgitt i 1971. Albumet ble utgitt på nytt senere samme år under navnet *Liv, Tor & Four Jets* på etiketten Karusell.

## Sporliste

# «Noe skjer» - Sunshine (Bobby Bloom/Arne Holst)
# «Jeg har forstått» (Joni Mitchell/Margrethe Toresen)
# «Bim bom» (João Gilberto/Per Arnt Tødaas)
# «Solens venn» - Close to You (Burt Bacharach/Hal David/Tor Brovold)
# «Et lite sted» - Don't Take You Time (Roger Nichols/Tony Asher/Tor Brovold)
# «The Good, The Bad and the Ugly» (Ennio Morricone)
# «Einar» - Rainbow (Junior Campbell/Thomas McAleese/Arne Holst/Tor Brovold)
# «Moteluner» - The Same Old Feeling (John Macleod/Tony Macaulay/Four Jets)
# «Under høstsolens lys» - Don't Go Breaking My Heart (Bacharach/David/Toresen)
# «Barndomstiden» - Sweet Blindness (Laura Nyro/Arnt Pettersen)

## Medvirkende
### Four Jets
* Liv Mylius - vokalist
* Tor Brovold - vokalist, trombone, fløyte, oversetter
* Arne Holst - vokalist, oversetter
* Jens Petter Søreng - gitar, sang
* Erling Johansen - gitar, sang, coverdesign
* Per Arnt Tødaas - piano, orgel, oversetter
* Arnt Pettersen - bass, oversetter 
* Kai Biermann - trommer

### Øvrige medvirkende
* Stein Robert Ludvigsen - produsent
* Egil Eide - tekniker
* Frode Thingnæs - orkesterarrangement 
* Margrethe Toresen - oversetter
* Per Karlsen - foto (side 1)
* Grethe Sandberg - foto (side 2)

## Eksterne lenker
* Liv, Tor & Four Jets
Henri Jacquier

**Henri Jacquier** (født 25. september 1900 i Grenoble i Frankrike, død 19. april 1980 i Cluj Napoca i Romania) var en fransk-født rumensk essayist, oversetter og akademiker.

## Biografi
Han studerte filologi i Lyon og Paris (1917-1923) og tok sin statseksamen med to avhandlinger, *Memoires* (1921) og *Sur la philosophie de Jean de Meung - 2-eme partie du Roman de la Rose* (1923). Som utsendt til Romania av den franske universitetsmisjon underviste han i fransk først ved noen gymnaser, og så ved Universitetet i Cluj, ved departementet for romansk filologi. Mellom 1940 og 1944 (da nordre del av Transilvania var anneksert av Ungarn) søkte han tilflukt sørover i Sibiu (som fortsatt tilhørte Romania). Der ble han kjent med medlemmene i den såkalte «Litteratursirkelen» og publiserte artikler i deres tidsskrift, *Revista Cercului literar*. I 1947 tok han doktorgrad ved Universitetet i București, med avhandlingen «Recherches sur les mecanismes de l'emprunt linguistique: adaptations, detours et rates du systeme phonetique roumain au contact du systeme francais». Samme år ble han utnevnt til professor ved Universitetet i Cluj, der han ble til han gikk av med pensjon i 1968.

I 1948, da den franske regjering bestemte seg for å avslutte misjonen i det kommunistisk-styrte Romania, og ba de utsendte franskmenn returnere til Frankrike, bestemte han seg for være igjen. Som resultat, sendte den franske ambassaden i București den fremtidige verdenskjente filosofen Roland Barthes (som da arbeidet for Institut français i Romania) til Cluj for å konfiskere passet til Jacquier.

Han debuterte som skribent i *Însemnări matematice* (Cluj, 1925), og publiserte senere også i *Almanahul literar*, *Cercetări de lingvistică*, *Familia*, *Gând românesc*, *Bulletin linguistique*, *Națiunea română*, *Revista Cercului literar*, *Revue de Transylvanie*, *[[România literară]]*, *[[Secolul 21|Secolul 20]]*, *Steaua* m.m. Han har oversatt bl.a. Sextil Pușcariu.

## Bøker
*Babel, mit viu*, Cluj Napoca, 1991
## Bibliografi
* Livia Titieni, *Henri Jaquier – Un maître à penser*
* Ligia-Stela Florea, H*ommage au Professeur Henri Jacquier*, Universitatea “Babes-Bolyai”, Catedra de filologie romanică, Cluj-Napoca, 1984
## Æresbevisninger
* En oversetterpremie gitt av Den rumenske forfatterforeningens Cluj-avdeling er oppkalt etter ham.
* Ved Universitetet i Cluj finnes det et institutt for tverrfaglige studier oppkalt etter ham.

## Referanser
Den østerriksk-tyrkiske krigen (1716–1718)

**Den østerriksk-tyrkiske krigen** ble utkjempet mellom Østerrike og Det osmanske riket fra 1716 til 1718.

Freden i Karlowitz (1699) ble ikke akseptert som en langvarig avtale for Det osmanske riket. Tolv år etter Karlowitz, begynt tyrkerne det langvarige målet om å hevne nederlaget i slaget ved Wien i 1683.

Først slo arméen til den tyrkiske storvesiren Baltacı Mehmet den russiske arméen til Peter den store i den russisk-tyrkiske krigen (1710–1711). Så gjenerobret den nye storvesiren Damat Ali Morea fra venetianerne i 1715 i den osmansk-venetianske krigen (1714–1718),

Som en reaksjon truet Østerrike, som var garantist for freden i Kaprlowitz, Det osmanske riket, men som svar erklærte Det osmanske riket krig mot Østerrike.

I 1716 slo prins Eugene av Savoie tyrkerne i Petrovaradin. Banaten og hovedstaden Timişoara ble erobret i oktober 1716. Året etter, etter at østerrikerne erobret Beograd, ønsket tyrkerne fred og i 1718 undertegnet de freden i Passarowitz. Østerrikerne fikk beholde kontroll over Beograd og freden i Passarowitz garanterte områdene de vant i 1699, slik at tyrkerne nå sto tilbake med kontroll over sørbredden av Donau.

## Litteratur

 
* Walter Hummelberger: *Die Türkenkriege und Prinz Eugen*. In: Herbert St. Fürlinger (Hg.): *Unser Heer. 300 Jahre Österreichisches Soldatentum in Krieg und Frieden.* Wien-München-Zürich 1963.
* Ernst Trost: *Prinz Eugen von Savoyen.* 2. Auflage, Wien, München 1985.
* Richard Schmitt, Peter Strasser: *Rot-weiß-rote Schicksalstage. Entscheidungsschlachten um Österreich.* St.Pölten, Wien, Linz 2004.
* Renate Barsch-Ritter: *Österreich auf allen Meeren. Geschichte der K.(u.)K. Marine 1382 bis 1918.* Graz, Wien, Köln 2000.
Slaget ved Milazzo i 1718

**Slaget ved Milazzo** ble utkjempet den 15. oktober 1718 nær byen Milazzo på Sicilia i Italia mellom Spania og Østerrike som en del av kvadrupelalliansekrigen.

## Bakgrunn
Kong Filip V av Spania var frustrert etter tapene av de italienske områdene sine etter den spanske arvefølgekrigen og hadde invadert Sardinia, som nå tilhørte Østerrike i august 1717 og Sicilia, som hadde blitt gitt til hertugen av Savoie, i juli 1718.

Han tok benyttet det maktvakum som oppsto i Frankrike etter at Ludvig XIV døde, og det at Østerrike var opptatt med den østerriksk-tyrkiske krigen 1716-1718. Den 21. juli 1718 endte derimot krigen mot Tyrkia med freden i Passarowitz og den 2. august førte dette til at kvadrupelalliansen mot Spania ble opprettet, mellom Østerrike, Storbritannia, De forente Nederlandene og Frankrike.

Samtidig hadde 30&nbsp;000 spanjoler under markien av Lee tatt hele øya, utenom området rundt Messina, som ble beleiret 18. juli.

Den 11. august gikk en britisk flåte under George Byng til angrep  og ødela den spanske flåten uten en krigserklæring i Slaget ved Kapp Passaro. Den 13. oktober satte denne flåten i land en østerriksk armé, samlet ved Napoli av den østerrikske stattholderen grev Wirich Philipp von Daun nær Milazzo, for å oppheve beleiringen til de spanske styrkene. Dette førte til slaget den 15. oktober.

## Slaget
Østerrikerne gikk til angrep grytidlig om morgenen, og overrasket spanjolene. De to spanske dragonregimentene (Batavia og Lusitania) stoppe angrepet, slik at resten av den spanske arméen fikk tid til å komme i stilling. Begge regimentene ble desimert, men tapene deres ga Lee muligheten til å gjøre et motangrep. Østerrikerne ble presset tilbake og spanjolene jaget den flyktende arméen, og påførte de store tap.

Østerrikerne tapte 1&nbsp;500 mann og 300 ble tatt til fange. Spanjolene mistet også 1&nbsp;500 mann og 200 ble tatt til fange. Messina ble erobret av spanjolene, men markien  de Lee benyttet ikke muligheten til å drive østerrikerne fullstendig bort fra øya, og ga de et brohode rundt Milazzo. Dette brohodet og den overlegne makten til sjøs etter slaget ved Kapp Passaro, ga østerrikerne muligheten til å sende flere soldater året etter, noe som førte til slaget ved Francavilla

## Kilder
* Chandler, David G. *The Art of Warfare in the Age of Marlborough.* Spellmount Limited, (1990). ISBN 0-946771-42-1
* BATALLA DE MELAZZO (15 de octubre de 1718)
Commodore OS

**Commodore OS** er en tidligere Linuxdistribusjon som var basert på Debian og Linux Mint (og dermed også Ubuntu). Distribusjonen ble utviklet av Commodore USA og var ment for personlige datamaskiner med 64-biter x86. Den var ikke kompatibel med Commodore 64.

Distribusjonen benyttet skrivebordsmiljøet GNOME.

Første betautgave ble lansert 12. november 2011. Siste versjon var betautgave 9 fra 3. juli 2012.

## Eksterne lenker
* Commodore OS Vision ved DistroWatch
George Byng, 1. vicomte av Torrington

**George Byng, 1. vicomte Torrington** var en britisk marineoffiser og statsmann sent på 1600- og tidlig på 1700-tallet. I karrieren sin tjente han blant annet som marineminister i regjeringstiden til kong Georg II. Han var far til Pattee Byng, 2. viscount Torrington, George Byng, 3. vicomte Torrington og admiral John Byng.

Byng kom i en alder av 15 i marinetjeneste, men først etter 1688, da han var medvirkende til å vinne flåten for Vilhelm III, begynte han å spille en viktig rolle, og gjorde ved flere anledninger tjeneste som stabssjef. Han ble i 1703 kontreadmiral, 1705 viseadmiral og 1708 admiral. Byng deltok aktivt i kampene under den spanske arvefølgekrigen. I 1708 drev han tilbake den franske flåten som skulle overføre tronpretendenten til Skottland, og 1715-1716 ledet han den godt utførte blokaden av kysten slik at tronpretendenten mislyktes i forsøket sitt på å overta tronen.

I 1717 fikk Byng kommandoen over den britiske flåten, som etter Karl XIIs forbindelser med Jakob Edward Stuart ble sendt til Østersjøen med klart svenskfiendtlige instruksjoner. Det kom derimot aldri til åpen strid. I 1718 ble Byng, som nå var storadmiral og øverstkommanderende for den britiske flåten som ble sendt til Middelhavet for å ødelegge den gryende nye spanske sjømakten og tvinge Filip V til å vedta vilkårene i kvadrupelalliansen. Han vant en lett seier over den nesten like store spanske flåten i slaget ved Kapp Passaro og deltok senere i fredsforhandlingene. Som lønn for dette ble Byng medlem av Privy Council i 1721 og ble utnevnt til baron og Vicomviscount. Fra 1727 til ham døde Byng marineminister.

## Referanser


## Litteratur
* 
*
*John Knox: *George Byng*. Utgiver: Laughton
Loren Lockman

**Loren Eric Lockman** (født 2. mai 1961) er en amerikansk alternativ behandler.

Lockman promoterer vegansk diett og faste som universalkur mot de fleste sykdommer og lidelser. Han etablerte Tanglewood Wellness Center i Maryland, dette ble i 2005 flyttet til Panama, senere til Costa Rica. Lockman samarbeider med Timothy Scott Trader som har en Ph. D. fra vitnemålsfabrikken Life Science Institute.

I 2007 ble Lockman idømt bøter på totalt  dollar etter å at en pasient døde under hans behandling, samt ordre om å stoppe å praktisere medisin uten lisens. Pasienten hadde diabetes og Lockman hadde rådet henne til å stoppe å ta insulin. Da hun fikk et anfall av ketoacidose ga han henne store doser insulin, men hun mistet bevisstheten og døde etter kort tid. To andre pasienter hadde også klaget ham inn for uforsvarlig medisinsk behandling.

## Referanser
Worms Battlegrounds

***Worms Battlegrounds*** er et artilleri strategispill utviklert av Team17. Det ble gitt ut 3. juni 2014 for PlayStation 4 og Xbox One. Spillet handler som marker som fikk tak gulroten til Lord Crowley-Mesmer, som de bruker til å ta over verden med..
## Referanser

## Eksterne lenker
*
Radik İsayev

**Radik İsayev** (født 26. september 1989) er en aserbajdsjansk taekwondoutøver. Han tok VM-bronse i 2013, EM-gull i 2014 og VM-gull i 2015, samt gull under Europalekene 2015.

Han tok gull under Sommer-OL 2016.

## Referanser


## Eksterne lenker
*
Wirich Philipp von Daun

**Wirich Philipp von Daun** (født 19. oktober 1669 i Wien, død 30. juli 1741 i Wien) var en østerriksk feltmarskalk i den spanske arvefølgekrigen, og far til den langt mer kjente Leopold Josef Graf Daun.

## Liv og virke
### Bakgrunn
Wirich Daun stammet fra adelsslekten Daun, som i lang tid hadde vært i besittelse av borgen og landsbyen Daun i Eifel ved Koblenz og som var blitt opptatt i riksgrevestanden i 1643. Hans far, Wilhelm Johann Anton Graf Daun (1621–1706), var trådt i østerrikst tjeneste i 1657 og ble i 1694 festmarskalk. Moren var Anna Maria Magdalena Gräfin von Althann (1635–1712). Hans søsken var Heinrich Dietrich Martin Joseph Graf Daun, keiserlig feltmarskalk og hoffkrigsråd (1678–1761), og feltmatrskalkløytnant Heinrich Richard Lorenz Graf Daun (1673–1729).

### Militær
Wirich Philipp von Daun begynte sin militære løpebane i farens regiment.

Wirich tjente i den spanske arvefølgekrigen under Eugene av Savoie, og utmerket seg i forsvaret av Torino i 1706. Han beleiret og erobret også Gaeta den 30. september 1707.

Etter krigen, i 1713, ble han den første østerrikske stattholder i Napoli. I 1718 tapte han slaget ved Milazzo under Kvadrupelalliansekrigen, da Spania invaderte naboområdet Sicilia.

Fra februar til oktober 1725 var han midlertidig guvernør i De østerrikske Nederlandene. Han skulle forberede ankomsten til den den nye guvenrøren, erkehertuginne Maria Elisabeth av Østerrike, søster til keiser Karl VI av Det tysk-romerske riket. Situasjonen i De østerrikske Nederlandene var særdeles vanskelig etter vanstyret til den tidligere fullmektige, ministeren Hercule-Louis Turinetti, marki av Prié. Daun nøt godt av den positive stemningen etter at Prié forsvant. Han gjennomførte en reform av den militære organiseringen og administrasjonen av De sørlige Nederlandene, hvor han innlemmet den eksisterende «belgiske» arméen i keiserstyrkene.

Fra 1725 til 1736 var han guvernør i hertugdømmet Milano.

Von Daun døde i Wien, og ble gravlagt i Georgskapelle i Augustinerkirche sammen med sønnen sin.

## Referanser


## Litteratur
* 
* 
* Felix Czeike: *Historisches Lexikon Wien.* Band 1: *A – Da.* Kremayr & Scheriau, Wien 1992, ISBN 3-218-00543-4, S. 619.
Mahama Cho

**Mahama Cho** (født 16. august 1989) er en ivorianskfødt britisk taekwondoutøver. Han har ingen større internasjonale titler og hans beste resultat i verdensmesterskapet i taekwondo er en 16-delsfinale. Han har tidligere representert Frankrike.

Under Sommer-OL 2020 i Tokyo ble han utslått i første runde.

## Referanser


## Eksterne lenker
*
Pita Taufatofua

**Pita Taufatofua** (født 5. november 1983 i Australia) er en tongansk taekwondoutøver. Han er også langrennsutøver, og deltok i Ski-VM 2017 og Vinter-OL 2018. 

Han ble mye omtalt i media etter åpningsseremonien under Sommer-OL 2016, da han var flaggbærer for Tonga. Han var ikledd nasjonalkledet Ta'ovala, og hadde smurt inn overkroppen i olje. 

## Idrettskarriere
### Taekwondo
Etter å ha vunnet kvalifiseringen i Taekwondo for Oseania ble han kvalifisert til Sommer-OL 2016, hvor han også var landets flaggbærer. Han møtte Sajjad Mardani fra Iran i første runde, og ble slått ut av turneringen. 

Under Sommer-OL 2020 i Tokyo ble han utslått i første runde, for så å bli utslått i kampen om bronsemedaljene.

### Langrenn
Han er også langrennsutøver, og gikk sprinten under Ski-VM 2017. Han endte der på 153.-plass av de 156 som deltok. Han deltok i et renn i Australia/New Zealand Cup i langrenn 2017, og kom der på 18.-plass på sprinten.

I januar 2018 deltok han i det armenske mesterskapet i langrenn, og kom der på 16.-plass på 10 km fristil. Den 20. januar 2018, på kvalifiseringsperiodens siste dag, greide han å kvalifisere seg til Vinter-OL 2018, da han kom på sjetteplass i et FIS-renn i Ísafjörður. 

## Referanser


## Eksterne lenker
* 
* 
* 
* 
*  Profil hos PyeongChang 2018
Stephen Lambdin

**Stephen Lambdin** (født 1988) er en amerikansk taekwondoutøver. Han tok bronse under de panamerikanske leker i 2011.

## Eksterne lenker
*
Irisretraktor

**Irisretraktor** (på engelsk ofte betegnet som *iris hooks*) er kirurgisk hjelpemiddel benyttet ved øyekirurgi når pupillen ikke oppnår tilstrekkelig størrelse ved operasjon. Tilstanden kan f.eks. være forårsaket av IFIS.

## Konstruksjon og innpakning
Irisretraktorer leveres som ofte i en pakke på 4 eller 5 stykker, ettersom det som oftest benyttes 4 retraktorer under en operasjon. De har en meget enkel konstruksjon som krok med et semifleksibel skaft samt en gummistopper som gjør det mulig å fiksere kroken i ønskelig posisjon. Retraktortykkelse kan variere, men er oftest mellom 6-0 og 4-0 (0.07-0.15mm). Enkelte modeller kan steriliseres for gjenbruk.

## Kirurgisk metode
### Plassering
Den vanligste framgangsmåten er å lage 4 corneale incisjoner på 0.5mm ved limbus i 0, 90, 180, 270 graders posisjon. Hver retraktor føres gjennom åpningen, iriskanten fanges med iriskroken og trekkes tilbake. Medfølgende gummistopper fikserer posisjonen. Når alle retraktorene er plassert, kan de etterstrammes til ønskelig pupilleåpning er oppnådd.

### Fjerning
Gummistopper fjernes, krokene manipuleres til å slippe iriskanten for så å bli trukket ut.

## Fordeler og ulemper
Svært enkel design som er meget lett i bruk, men med ulempen av å måtte ha ekstra incisjoner (selv om disse små).
Svartlamon Hardkor

**Svartlamon Hardkor** er et mannskor og bandkonstellasjon som har utspring fra området Svartlamon i Trondheim. Koret har et par snes sangere og repertoaret spenner vidt, fra humoristiske nummer, rock, klassiske korsanger og afrikanske stammesanger omskrevet med trønderske tekster. De har også fungert som «instrumang» for diverse artister. 

Koret har siden oppstarten i 2004 opptrådt på mange festivaler i Norge, og har blant andre samarbeidet med Åge Aleksandersen, Bobby McFerrin, Stein Torleif Bjella, Trondheim Voices og Maja Ratkje.

Fra 2016 har koret også hatt suksess i Serbia gjennom samarbeid med Jovan Pavlovic, der de spilte inn og fremførte barneviser og andre tradisjonelle sanger fra tidligere Jugoslavia.

## Opptredener på film og tv
Høsten 2015 figurerte koret i TV-serien *[[Punx]]*, en dokumentar regissert av Thomas Robsahm om punk, ny-veiv, postpunk og hardcore i Norge fra 1977 til 2015. 

15. mai 2017 opptrådte de sammen med Åge Aleksandersen, Arve Tellefsen og Trondheimsolistene på direkte tv fra Lerkendal stadion i NRK-programmet «RBK i 100», da klubben markerte sitt 100-årsjubileum 

Høsten 2017 deltok de i NRK-programmet ''På tro og Are'', en norsk dokumentarserie med Are Sende Osen. 

I 2019 deltok de i Norge nå, et direktesendt aktualitetsprogram på NRK1.

## Diskografi
;Bidrag til samleplater
* 2007: «Hold Kjeft» – *Strømpæng Som Vart Te Overs: En Svartlamonsamler*
* 2023: «Ulv! Ulv» – *Motorpsycho Tribute Series Volume 2*

;Singler og EP-er
* 2015: «Dårlig Karma» – *Sannhet På Boks – En Hyllest Til Raga Rockers*, C+C Records

## Annet
I 2017 bidro koret på stonerpunkbandet Bokassas utgivelse ''Divide & Conquer''. Siden Svartlamon Hardkor ble starta, har de blitt benytta på flere utgivelser fra ulike band i Trøndelag.

## Dirigenter
* 2004–2019: Truls Lorentzen
* 2020–2022: Marit Synnøve Øsjødal Gjeset
* 2022: Sondre Øien 
* 2023–: Frode Schei Rystad

## Referanser


## Eksterne lenker
* Oppslagsside på Discogs
* Oppslagsside på Rockipedia 
* NRK: – Det har bare blitt artigere og artigere
Millenniumsgenerasjonen

**Millenniumsgenerasjonen** (fra engelsk: *millennials*) er et begrep som brukes om generasjonen født fra 1981 til 1996, det vil si den den generasjonen som var barn og ungdommer på slutten av 1990-årene og begynnelsen av 2000-tallet, rundt årtusenskiftet. Millenniumsgenerasjonen er barn delvis av babyboomere og delvis av generasjon X. Ofte ses personer født rundt midten av 1980-årene på som den opprinnelige kjernen i det som ble kalt millenniumsgenerasjonen.

På grunn av økt globalisering, sosiale medier, spredningen av vestlig kultur og hurtige forandringer, har personer fra millenniumsgenerasjonen mer til felles med hverandre enn de har med eldre generasjoner i sitt eget land. Millenniumsgenerasjonen beskrives som den første globale generasjonen og den første generasjonen oppvokst i internettalderen; i arbeidslivet beskrives millenniumsgenerasjonen som en generasjon som vektlegger mangfold og å gjøre en forskjell i verden. Millenniumsgenerasjonen er kjennetegnet av progressive verdier i mye større grad enn tidligere generasjoner, der støtte til f.eks. skeives og spesielt transpersoners rettigheter gjerne ses på som en kjerneverdi. Millenniumsgenerasjonen har blitt beskrevet som en høyt kvalifisert generasjon som er preget av samfunnsansvar og empati, og grunnleggende av liberale verdier. Generasjonen som kom rett etter, generasjon Z, har mye til felles med millenniumsgenerasjonen og bygget videre på de verdiene som kjennetegnet millenniumsgenerasjonen fra første del av det 21. århundre. Derfor ses generasjon Z ofte på som en forlengelse av millenniumsgenerasjonen. Den viktigste forskjellen er kanskje at millenniumsgenerasjonen opplevde fremveksten av en global generasjon og internettalderen da de var barn, og er preget av 1990-årenes og de tidlige 2000-årenes optimistiske etos. De vokste opp i en tid der det liberale demokratiet hadde seiret i store deler av verden, i en tid med teknologiske fremskritt – særlig data- og internettalderen – og i en tid der verden kom nærmere, og det var en følelse av fremtidsoptimisme.

På norsk brukes begrepet ironigenerasjonen ofte om den foregående generasjonen, med fødselsår i 1970-årene og frem til ca. 1980. Internasjonalt brukes også det noe videre begrepet generasjon X om den foregående generasjonen. Begrepet snøfnuggenerasjonen har etablert seg som et nedsettende eller ironisk navn på millenniumsgenerasjonen og generasjonen etter, Generasjon Z.

Begrepet millenniumsgenerasjonen ble først brukt fra tiden etter årtusenskiftet. Da millenniumsgenerasjonen var barn i 1980- og 1990-årene, var det ikke vanlig å sette noe skille ved 1981 og dermed skille dem fra for eksempel generasjonen født i 1970-årene, som var litt eldre barn eller ungdommer. I stedet så personer født i slutten av 1970-årene og første del av 1980-årene på seg gjennom 1990-årene som en felles ungdomsgenerasjon, mens personer født i slutten av 1980-årene og begynnelsen av 1990-årene ble regnet som yngre eller små barn.

## Referanser
Ioan Iancu Botez

**Ioan Iancu Botez (**også kjent som **I. Botez,** født 20. mars 1872 i Măcărești, Iași, død 14. februar 1947 i București) var en rumensk essayist, litteraturhistoriker, oversetter, akademiker, bankier og politiker. Han er kjent for å ha vært den første engelsklæreren i et rumensk offentlig gymnas og den første universitetsprofessoren i engelsk i Romania.

## Biografi

Botez ble født i en bondefamilie og gikk på gymnas i Iași før han studerte ved Fakultetet for filologi og filosofi ved Universitetet i Iași. Sammen med Garabet Ibrăileanu og Constantin Stere startet han  i 1906 tidsskriftet ''Viața Românească''. Mellom 1908 og 1911 studerte han ved University College, London, der han tok doktorgrad. Etter at han reiste tilbake til Romania, ble han først engelsklærer ved noen gymnaser, før han ble ansatt som den første professoren i engelsk ved et universitet i Romania (i 1925 eller 1926). Han ble valgt tre ganger dekanus av Fakultetet for filologi og filosofi. Han gikk av med pensjon i 1939. Ved siden av akademikervirksomheten var han også grunnleggeren og direktøren for «Banca Iașilor» i 15 år, formann i Handels- og industrikammeret Iași i 10 år, og representant og senator for Det liberale partiet.

Han hadde en sønn, Constantin (1911-1977), som var psykolog.
## Bøker
* *Din civilizația engleză* («Fra den engelske sivilisasjonen»), Iași, 1912
* *A Short Survey of the Neolatins of the Near East*, Iași 1914
* *Aspecte din civilizația engleză* («Noen sider fra den engelske sivilisasjonen»), Iași 1915
* *Hamlet în tragedia shakespeariană* («Hamlet i Shakespeares tragedier»), Iași 1925
* *King Lear și concepția dramatică a teatrului shakespearean* («King Lear og det dramatiske konseptet i Shakespeares teaterkunst»), 1927

## Oversettelser
* August Strindberg, *Nuvele*, Craiova, 1916
## Bibliografi
*Aurel Sasu, *Dicționarul biografic al literaturii române, A-L*, Editura Paralela 45, Pitești, 2006, s. 197-198

## Referanser
Ironigenerasjonen

**Ironigenerasjonen** er et norsk begrep som brukes om generasjonen med fødselsår i 1970-årene og frem til 1980. Begrepet overlapper sterkt med det internasjonalt utbredte demografiske begrepet generasjon X. Begrepet ble første gang brukt på norsk av Tom Stalsberg i *[[Dagbladet]]* i 1996, og har siden blitt brukt hyppig av akademikere, i media og i allmennspråket i Norge. Generasjonen etter ironigenerasjonen omtales som millenniumsgenerasjonen.

## Referanser
The Troggs

**The Troggs** er et engelsk rockeband som var aktiv i perioden 1964–1969 og nådde førsteplass på salgslistene i USA sommeren 1966 med singelen «Wild Thing» som var skrevet av amerikanske Chip Taylor. De hadde også suksess med senere singler som «With a Girl Like You», «I Can't Control Myself» og «Anyway That You Want Me». The Troggs opptrer fortsatt, selv om sangeren Reg Presley og to til av de opprinnelige medlemmene er døde. Presley skrev låten «Love Is All Around» som Wet Wet Wet hadde en verdenshit med i 1994.

## Referanser


## Eksterne lenker
* 
*